ᱜᱣᱟᱫᱟᱨ

ᱜᱣᱟᱫᱟᱨ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱨᱚᱠᱷᱚᱱᱰ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱶᱟ ᱵᱟᱡᱟᱨ ᱫᱚ ᱟᱨᱚᱵᱽ ᱫᱚᱨᱭᱟ ᱫᱷᱟᱨᱮ ᱨᱮ ᱢᱮᱱᱟᱜ-ᱟ ᱾ ᱟᱹᱰᱤ ᱜᱟᱱ ᱱᱟᱜᱟᱢ ᱯᱩᱛᱷᱤ ᱠᱷᱚᱱᱟᱜ ᱵᱟᱰᱟᱭᱚᱜᱼᱟ ᱡᱮ ᱜᱣᱟᱫᱟᱨ ᱫᱚ ᱢᱤᱫ ᱦᱩᱰᱤᱧ ᱠᱷᱚᱱᱟᱜ ᱛᱟᱱᱟᱞᱟ ᱫᱷᱟᱨᱟ ᱵᱟᱡᱟᱨ ᱛᱟᱦᱮᱸ ᱠᱟᱱᱟ ᱾ ᱜᱟᱺᱦᱤᱨ ᱫᱟᱜ ᱵᱚᱱᱫᱚᱨ ᱞᱟᱹᱜᱤᱫ ᱵᱷᱟᱹᱜᱤ ᱡᱟᱜᱟ ᱠᱟᱱᱟ ᱢᱮᱱᱛᱮ ᱥᱮᱞᱮᱫ ᱯᱚᱱᱚᱛ ᱟᱜ ᱥᱚᱨᱵᱷᱮ ᱠᱷᱚᱱ ᱵᱟᱰᱟᱭᱮᱱ ᱛᱟᱭᱚᱢ ᱱᱚᱶᱟ ᱫᱚ ᱑᱙᱕᱔ ᱥᱟᱞ ᱠᱷᱚᱱ ᱦᱚᱲ ᱠᱚ ᱠᱚᱪᱤᱱᱦᱟᱹᱣ ᱠᱮᱜ-ᱟ ᱾ ᱩᱱ ᱚᱠᱛᱚ ᱫᱚ ᱱᱚᱶᱟ ᱳᱢᱟᱱᱤ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ Gwadar port: ‘history-making milestones’ -DAWN – Business; 14 April 2008 ᱒᱐᱐᱑ ᱥᱟᱞ ᱦᱟᱹᱵᱤᱡ ᱱᱚᱰᱮ ᱜᱟᱺᱦᱤᱨ ᱫᱟᱜ ᱵᱚᱱᱫᱚᱨ ᱫᱚ ᱵᱟᱝ ᱵᱮᱱᱟᱣ ᱟᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱜᱣᱟᱫᱟᱨ ᱵᱚᱱᱫᱚᱨ ᱵᱮᱱᱟᱣ ᱫᱚ ᱮᱦᱚᱵ ᱮᱱᱟ ᱾ 
 $248 ᱢᱤᱞᱤᱭᱚᱱ ᱰᱚᱞᱟᱨ ᱛᱮ ᱵᱮᱱᱟᱣ ᱟᱠᱟᱱ ᱵᱚᱱᱫᱚᱨ ᱨᱮᱭᱟᱜ ᱯᱩᱭᱞᱩ ᱦᱟᱹᱴᱤᱧ ᱫᱚ ᱫᱚ ᱡᱮᱱᱮᱨᱟᱞ ᱯᱚᱨᱵᱷᱮᱡᱽ ᱢᱩᱥᱟᱨᱚᱯᱷ ᱒᱐᱐᱗ ᱥᱟᱞ ᱨᱮ ᱩᱰᱷᱟᱹᱣ ᱞᱮᱜ-ᱟ ᱾  ᱱᱚᱶᱟ ᱵᱚᱱᱫᱚᱨ ᱵᱮᱱᱟᱣ ᱫᱚ ᱟᱹᱰᱤ ᱫᱤᱱ ᱦᱟᱹᱵᱤᱡ ᱛᱷᱩᱠᱟᱹᱢ ᱜᱮ ᱛᱟᱦᱮᱸ ᱮᱱᱟ ᱾ ᱚᱡᱮ ᱠᱚ ᱫᱚ ᱛᱟᱦᱮᱸ ᱠᱟᱱᱟ ᱤᱱᱵᱷᱮᱥᱢᱮᱱᱴ ᱨᱮᱭᱟᱜ ᱚᱵᱷᱟᱵᱽ, ᱥᱤᱠᱭᱩᱨᱤᱴᱤ ᱚᱵᱷᱟᱵᱽ ᱟᱨ ᱦᱟᱥᱟ ᱦᱟᱛᱟᱣ ᱨᱮᱭᱟᱜ ᱚᱥᱩᱵᱤᱫᱷᱟ ᱾  

ᱧᱩᱛᱩᱢ ᱚᱢᱚᱱ
ᱜᱣᱟᱫᱟᱨ ᱟᱹᱲᱟᱹ ᱫᱚ ᱵᱟᱨᱭᱟ ᱵᱮᱞᱤᱪ ᱟᱹᱲᱟᱹ ᱠᱷᱚᱱᱟᱜ ᱚᱢᱚᱱ ᱟᱠᱟᱱᱟ ᱾ ᱚᱱᱟ ᱠᱤᱱ ᱫᱚ ᱜᱣᱟᱫᱽ ᱟᱨ ᱫᱟᱨ ᱾ ᱜᱣᱟᱫᱽ ᱨᱮᱭᱟᱜ ᱢᱮᱱᱮᱛ ᱫᱚ 'ᱦᱚᱭ' ᱟᱨ ᱫᱟᱨ ᱨᱮᱭᱟᱜ ᱢᱮᱱᱮᱛ ᱫᱚ 'ᱦᱚᱨ' ᱵᱟᱝᱢᱟ 'ᱫᱩᱣᱟᱹᱨ' ᱾ ᱜᱣᱟᱫᱟᱨ ᱨᱮᱭᱟᱜ ᱢᱮᱱᱮᱛ ᱫᱚ ᱦᱚᱭ ᱨᱮᱭᱟᱜ ᱫᱩᱣᱟᱹᱨ ᱾ 

ᱱᱟᱜᱟᱢ
ᱵᱟᱞᱚᱪᱤᱥᱛᱟᱱ ᱨᱮᱭᱟᱜ ᱮᱴᱟᱜ ᱡᱟᱭᱜᱟ ᱠᱚ ᱞᱮᱠᱟ ᱜᱣᱟᱫᱟᱨ ᱦᱚᱸ ᱢᱤᱫ ᱢᱟᱨᱮ ᱡᱟᱜᱟ ᱠᱟᱱᱟ ᱾ ᱛᱟᱢᱵᱟ ᱡᱩᱜᱽ ᱠᱷᱚᱱᱟᱜ ᱱᱚᱣᱟ ᱡᱟᱜᱟ ᱫᱚ ᱢᱮᱱᱟᱜ-ᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ  ᱾ ᱵᱟᱞᱚᱪᱤᱥᱛᱟᱱ ᱧᱩᱛᱩᱢ ᱫᱚ ᱦᱟᱛᱟᱣ ᱟᱠᱟᱱᱟ ᱾ ᱢᱤᱫ ᱚᱠᱛᱚ ᱫᱚ ᱱᱚᱣᱟ ᱯᱟᱨᱥᱤᱭᱟᱱ ᱨᱟᱡᱟ ᱟᱜ ᱟᱹᱛ ᱨᱮ ᱛᱟᱦᱮᱸ ᱠᱟᱱᱟ ᱾ ᱯᱟᱨᱥᱤᱭᱟᱱ ᱨᱟᱡᱟ ᱥᱟᱭᱨᱚᱥ ᱫᱟ ᱜᱨᱮᱴ ᱱᱚᱣᱟ ᱤᱞᱟᱹᱠᱟ ᱫᱚ ᱞᱟᱹᱲᱦᱟᱹᱭ ᱠᱟᱛᱮ ᱡᱤᱛᱟᱹᱨ ᱞᱮᱫ ᱛᱟᱦᱮᱸᱫ ᱾ ᱟᱞᱮᱠᱡᱟᱱᱰᱟᱨ ᱫᱟ ᱜᱨᱮᱴ ᱚᱲᱟᱜ ᱛᱮ ᱨᱩᱣᱟᱹᱲ ᱚᱠᱛᱚ ᱟᱡᱤᱡ ᱥᱮᱱᱟᱯᱚᱛᱤ ᱱᱟᱨᱪᱩᱥ ᱮ ᱵᱟᱰᱟᱭ ᱠᱮᱜ ᱟ ᱡᱮ ᱱᱚᱣᱟ ᱤᱞᱟᱹᱠᱟ ᱫᱚ ᱨᱚᱦᱚᱲ ᱜᱮᱭᱟ, ᱵᱩᱨᱩ ᱛᱮ ᱯᱮᱨᱮᱡ ᱟᱠᱟᱱᱟ ᱟᱨ ᱦᱟᱹᱠᱩ ᱡᱚᱢ ᱠᱚ ᱱᱚᱰᱮ ᱢᱮᱱᱟᱜ ᱠᱚᱣᱟ ᱾ ᱟᱞᱮᱠᱡᱟᱱᱰᱟᱨ ᱟᱜ ᱚᱠᱛᱚ ᱪᱟᱵᱟᱭᱮᱱ ᱛᱟᱭᱚᱢ ᱟᱡᱤᱡ ᱜᱮ ᱢᱤᱫ ᱥᱮᱱᱟᱯᱚᱛᱤ ᱥᱮᱞᱮᱠᱚᱥ ᱱᱤᱠᱟᱴᱚᱨ ᱱᱚᱣᱟ ᱡᱟᱜᱟᱭ ᱥᱟᱥᱚᱱ ᱠᱮᱜ-ᱟ ᱾ ᱚᱱᱟ ᱛᱟᱭᱚᱢ ᱱᱚᱣᱟ ᱤᱞᱟᱹᱠᱟ ᱫᱚ  303 BC ᱜᱟᱱ ᱨᱮ ᱢᱚᱨᱭᱚᱱ ᱠᱚ ᱥᱟᱥᱚᱱ ᱠᱮᱜ-ᱟ ᱾

ᱚᱛᱱᱚ
ᱦᱚᱲ ᱮᱞ
᱒᱐᱑᱔ ᱥᱟᱞ ᱦᱟᱹᱵᱤᱡ ᱛᱮ ᱜᱣᱟᱫᱟᱨ ᱨᱮᱱ ᱦᱚᱲᱟᱜ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱘᱕,᱐᱐᱐ ᱾  ᱱᱚᱰᱮᱱ ᱠᱚ ᱦᱚᱲᱟᱜ ᱮᱞ ᱫᱚ ᱵᱟᱞᱚᱪᱤᱥᱛᱟᱱ ᱨᱮᱱ ᱦᱚᱲᱟᱜ ᱮᱞ ᱩᱱᱟᱹᱜ ᱜᱟᱱ ᱦᱩᱭᱩᱜ-ᱟ ᱾ 

ᱦᱚᱭ ᱦᱤᱥᱤᱫ

ᱞᱟᱠᱪᱟᱨ
ᱱᱚᱰᱮᱱᱟᱜ ᱱᱟᱜᱟᱢ ᱟᱨ ᱚᱵᱚᱥᱛᱟᱱ ᱦᱤᱥᱟᱹᱵᱽ ᱛᱮ ᱱᱚᱰᱮᱱᱟᱜ ᱞᱟᱠᱪᱟᱨ ᱫᱚ ᱟᱹᱰᱤ ᱵᱷᱮᱜᱟᱨ ᱟᱨ ᱥᱚᱨᱮᱥ ᱜᱮᱭᱟ ᱾ ᱱᱚᱰᱮ ᱫᱚ ᱟᱹᱰᱤ ᱥᱮᱫᱟᱭ ᱚᱢᱟᱱᱤ ᱡᱩᱜᱽ ᱠᱷᱚᱱᱟᱜ ᱟᱨᱚᱵᱽ ᱞᱟᱠᱪᱟᱨ ᱨᱮᱭᱟᱜ ᱯᱨᱚᱵᱷᱟᱵᱽ ᱢᱮᱱᱟᱜ-ᱟ ᱾ 

ᱥᱟᱹᱠᱷᱭᱟᱹᱛ